Bamžej ruku dał
Pančicy-Kukow. We wobłuku putnikowanja němskich wustawow maltezow do Roma pobychu tele dny tež sobudźěłaćerjo z Kamjenca, Kulowa a Worklec kaž tohorunja jich pacienća we wěčnym měsće. Wjeršk bě zawčerawšim generalna awdienca pola bamža Franciskusa. Z ruku postrowił je wón mjez druhim 75lětneho Dominika Pillera z Pančic-Kukowa.
Delnjoserbska nowostka za dźěći
Budyšin. „Wjasele we pśiroźe“ rěka kniha Erwina Hanuša – Hanocha, kotraž je njedawno w LND wušła. W 25 nowych basnjach wjedźe awtor dźěći z počasami po přirodźe, předstaja rostliny a zwěrjata našeje domizny. Cyle připódla posrědkuje młodym čitarjam nowe serbske wopřijeća. Zo by je kóždy zrozumił, su tež němske přełožki podate.
Nowe čisło „Naša Domowina“
Budyšin. Wo wažnych podawkach skutkowanja narodneje organizacije Serbow w zašłych měsacach informuje nowe čisło informaciskeho łopjena „Naša Domowina“. Mjez druhim informuja wo wotkryću tafle na załoženskim domje Domowiny we Wojerecach, wo wobzamknjenjach zwjazkoweho předsydstwa kaž tež wo lětnim swjedźenju Sakskeje w Praze.
min_Latn szl_Latn szl_Latn szl_Latn pol_Latn pol_Latn